তথ্যবিবরণী নম্বর : ৩২৪৮

**দেশকে উন্নত রাষ্ট্রে পরিণত করতে ঐক্যবদ্ধ হয়ে কাজ করতে হবে**

 **-- জনপ্রশাসন প্রতিমন্ত্রী**

ঢাকা, ১৩ ভাদ্র (২৮ আগস্ট) :

জনপ্রশাসন প্রতিমন্ত্রী ফরহাদ হোসেন বলেছেন, বঙ্গবন্ধু না থাকলে আমরা স্বাধীনতা পেতাম না। তিনি বলেন, একটি জাতির উন্নয়ন ও অগ্রগতির জন্য প্রয়োজন ঐক্য। যে জাতি ঐক্যবদ্ধ নয় সে জাতি সামনে এগুতে পারে না। তাই দেশের উন্নয়নের ধারা অব্যাহত রেখে ২০৪১ সালের মধ্যে বাংলাদেশকে উন্নত সমৃদ্ধ রাষ্ট্রে পরিণত করতে সকলকে ঐক্যবদ্ধ হয়ে কাজ করতে হবে।

মন্ত্রী আজ ঢাকায় বৃহত্তর কুষ্টিয়া অফিসার্স কল্যাণ ফোরাম, ঢাকা আয়োজিত জাতির পিতা বঙ্গবন্ধু শেখ মুজিবুর রহমানের ৪৪তম শাহাদতবার্ষিকী ও জাতীয় শোক দিবসের আলোচনা সভায় এসব কথা বলেন।

পাবলিক প্রাইভেট পার্টনারশিপ অথরিটি (পিপিপিএ) এর প্রধান নির্বাহী কর্মকর্তা (সচিব) ও বৃহত্তর কুষ্টিয়া অফিসার্স কল্যাণ ফোরাম, ঢাকা’র সভাপতি মুহাম্মদ আলকামা সিদ্দিকী অনুষ্ঠানে সভাপতিত্ব করেন।

#

শিবলী/ফারহানা/রফিকুল/সেলিম/২০১৯/২২৪০ ঘণ্টা

তথ্যবিবরণী নম্বর : ৩২৪৭

**বঙ্গবন্ধু হত্যাকাণ্ডের কুশীলবদের খুঁজে বের করতে বিশেষায়িত কমিশন গঠন করা হবে**

 **-- আইনমন্ত্রী**

ঢাকা, ১৩ ভাদ্র (২৮ আগস্ট) :

আইন, বিচার ও সংসদ বিষয়ক মন্ত্রী আনিসুল হক বলেছেন, যারা বঙ্গবন্ধু শেখ মুজিবুর রহমান হত্যাকা-ের নেপথ্যে ছিল তাদেরকে খুঁজে বের করতে যে কমিশন গঠন করা হবে সেটি হবে বিশেষায়িত কমিশন। তিনি বলেন, এই কমিশন গঠনের আনুষঙ্গিক জিনিসগুলো অনুধাবন করতে হবে। তাই এই কমিশন গঠনের সিদ্ধান্ত নিবেন প্রধানমন্ত্রী শেখ হাসিনা এবং তাঁর মন্ত্রিসভা।

মন্ত্রী আজ ঢাকায় সুপ্রিম কোর্ট আইনজীবী সমিতি মিলনায়তনে জাতির পিতা বঙ্গবন্ধু শেখ মুজিবুর রহমানের ৪৪তম শাহাদতবার্ষিকী ও জাতীয় শোক দিবস উপলক্ষে আয়োজিত আলোচনা সভা ও দোয়া মাহফিলে প্রধান অতিথির বক্তৃতায় এসব কথা বলেন। বঙ্গবন্ধু আওয়ামী আইনজীবী পরিষদ এ সভার আয়োজন করে। অনুষ্ঠান সঞ্চালনা করেন সংসদ সদস্য ব্যারিস্টার শেখ ফজলে নূর তাপস।

পরিষদের আহ্বায়ক বাংলাদেশ বার কাউন্সিলের ভাইস চেয়ারম্যান অ্যাডভোকেট ইউসুফ হোসেনের সভাপতিত্বে সভায় গৃহায়ণ ও গণপূর্তমন্ত্রী শ ম রেজাউল করিম, সাবেক আইনমন্ত্রী সংসদ সদস্য আব্দুল মতিন খসরু, বিমান প্রতিমন্ত্রী মাহবুব আলী, সাবেক স্বরাষ্ট্রমন্ত্রী সংসদ সদস্য সাহারা খাতুন ও সাবেক খাদ্যমন্ত্রী সংসদ সদস্য মোঃ কামরুল ইসলাম, অ্যাটর্নি জেনারেল মাহবুবে আলম, অ্যাডভোকেট সৈয়দ রেজাউর রহমান, সুপ্রিম কোর্ট আইনজীবী সমিতির সভাপতি এএম আমিন উদ্দিন প্রমুখ বঙ্গবন্ধু হত্যাকাণ্ডের নিষ্ঠুরতার কথা তুলে ধরেন এবং বঙ্গবন্ধুর জীবন আলেখ্য নিয়ে আলোচনা করেন।

সভা শেষে বঙ্গবন্ধু ও তাঁর সঙ্গে নিহত পরিবারের সদস্যদের রূহের মাগফেরাত কামনা করে দোয়া করা হয়।

#

রেজাউল/ফারহানা/রফিকুল/সেলিম/২০১৯/২২২০ ঘণ্টা

তথ্যবিবরণী নম্বর : ৩২৪৬

**চীনের অর্থায়নে বাংলাদেশ রেলওয়ের সবচেয়ে বড় প্রকল্প বাস্তবায়িত হচ্ছে**

**-- রেলপথ মন্ত্রী**

ঢাকা, ১৩ ভাদ্র (২৮ আগস্ট) :

রেলপথ মন্ত্রী মোঃ নূরুল ইসলাম সুজন আজ চীনের বেইজিংয়ে ন্যাশনাল রেলওয়ে এডমিনিস্ট্রেশন চায়নার সাথে দ্বিপক্ষীয় বৈঠক করেন। এ সময় ডেপুটি এডমিনিস্ট্রেটর An Lusheng-সহ ডিপার্টমেন্ট অভ্ এক্সটার্নাল রেলেশনসের ডিরেক্টর Gao Hong, ন্যাশনাল রেলওয়ে অ্যাডমিনিস্ট্রেশনের ঊর্ধ্বতন বিভিন্ন পর্যায়ের কর্মকর্তারা উপস্থিত ছিলেন। রেলপথ মন্ত্রণালয় সম্পর্কিত সংসদীয় স্থায়ী কমিটির সদস্য মোঃ সাইফুজ্জামান ও নাদিরা ইয়াসমিন জলি-সহ ৮ সদস্যের প্রতিনিধিদল এ সময় উপস্থিত ছিলেন।

বৈঠকে বাংলাদেশের উন্নয়নে চীন সরকারের ভূমিকা নিয়ে আলোচনা হয়। মন্ত্রী বলেন, উভয় দেশের মধ্যে পারস্পরিক যোগাযোগ ক্ষেত্র বৃদ্ধি পাচ্ছে। বিশেষ করে বাংলাদেশের রেল যোগাযোগের ক্ষেত্রে। বর্তমানে চীন বাংলাদেশের বড় উন্নয়ন অংশীদার। তিনি বলেন, প্রধানমন্ত্রী শেখ হাসিনা রেল যোগাযোগ খাতে বিনিয়োগকে সর্বোচ্চ অগ্রাধিকার দিয়েছেন।

মন্ত্রী বলেন, বর্তমানে বাংলাদেশ চীনের অর্থায়নে রেলওয়ে বড় বড় প্রকল্প বাস্তবায়ন করছে। বাংলাদেশের রেল নেটওয়ার্ক সারা দেশে সম্প্রসারণ করার পরিকল্পনা গ্রহণ করা হয়েছে। অন্যদিকে নতুন ইঞ্জিন কোচ দ্বারা পুরনো ইঞ্জিন কোচ প্রতিস্থাপন করা হচ্ছে। এ সময় বাংলাদেশ রেলওয়ে খাতে আরো বিনিয়োগের জন্য চীনের প্রতি আহ্বান জানান মন্ত্রী।

#

শরিফুল/ফারহানা/রফিকুল/সেলিম/২০১৯/২২০০ ঘণ্টা

তথ্যবিবরণী নম্বর : ৩২৪৫

**বাংলাদেশ নারী উন্নয়ন ও ক্ষমতায়নে রোল মডেল**

 **--- মহিলা ও শিশু বিষয়ক প্রতিমন্ত্রী**

চট্টগ্রাম, ১৩ ভাদ্র (২৮ আগস্ট) :

 মহিলা ও শিশু বিষয়ক প্রতিমন্ত্রী ফজিলাতুন নেসা ইন্দিরা বলেছেন, বঙ্গবন্ধু যখন দেশে ফিরে মানুষের প্রকৃত মুক্তি ও সবুজ বিপ্লবের ডাক দিলেন, ঘাতকেরা তখনই তাকে হত্যা করল। তিনি বলেন, ২১ বছর পর ক্ষমতায় এসে প্রধানমন্ত্রী শেখ হাসিনা দেশে অসাম্প্রদায়িক বাংলাদেশ প্রতিষ্ঠিত করেন।

 আজ চট্টগ্রামে ইন্টারন্যাশনাল কনভেনশন সেন্টারে চট্টগ্রাম মহিলা আওয়ামী লীগ আয়োজিত জাতির পিতা বঙ্গবন্ধু শেখ মুজিবুর রহমানের ৪৪তম শাহাদতবার্ষিকী ও জাতীয় শোক উপলক্ষে আলোচনা সভা অনুষ্ঠানে প্রধান অতিথির বক্তব্যে তিনি এসব কথা বলেন।

 প্রতিমন্ত্রী বলেন, বাংলাদেশ বিশ্বে নারী উন্নয়ন ও ক্ষমতায়নে রোল মডেল। প্রধানমন্ত্রী শেখ হাসিনার নেতৃত্বে বাংলাদেশ মধ্যম আয়ের দেশে পরিণত হয়েছে। খাদ্য উৎপাদনে দেশ এখন স্বয়ংসম্পূর্ণ।

 অনুষ্ঠানে সভাপতিত্ব করেন চট্টগ্রাম মহানগর মহিলা আওয়ামী লীগের সভাপতি হাসিনা মহিউদ্দিন। অনুষ্ঠানে আরো উপস্থিত ছিলেন চট্টগ্রাম মহানগর, চট্টগ্রাম উত্তর ও দক্ষিণের সভাপতি ও সাধারণ সম্পাদক-সহ বিভিন্ন পর্যায়ের নেতৃবৃন্দ।

 প্রতিমন্ত্রী দুই দিনের সরকারি সফরে আজ সকালে চট্টগ্রামে পৌঁছে কর্ণফুলী টানেল প্রকল্পের নির্মাণ কাজ পরিদর্শন করেন। এ সময় উপস্থিত ছিলেন সেতু বিভাগের সিনিয়র সচিব খন্দকার আনোয়ারুল ইসলাম, মহিলা ও শিশু বিষয়ক সচিব কামরুন নাহার এবং প্রকল্প পরিচালক-সহ চট্টগ্রাম মহিলা আওয়ামী লীগের নেতৃবৃন্দ। এছাড়া তিনি চট্টগ্রামে মহিলা ও শিশু বিষয়ক মন্ত্রণালয়ের কর্মজীবী মহিলা হোস্টেল পরিদর্শন করেন। প্রতিমন্ত্রী কর্মজীবী হোস্টেলের বিভিন্ন ভবন ঘুরে দেখেন ও হোস্টেলে বসবাসরত কর্মজীবী নারীদের সাথে কথা বলেন।

#

আলমগীর/ফারহানা/রফিকুল/জয়নুল/২০১৯/২১৪০ঘণ্টা

তথ্যবিবরণী নম্বর : ৩২৪৪

**প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত সংসদীয় স্থায়ী কমিটির বৈঠক**

ঢাকা, ১৩ ভাদ্র (২৮ আগস্ট) :

আজ জাতীয় সংসদ ভবনের কেবিনেট কক্ষে প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত স্থায়ী কমিটির চতুর্থ বৈঠক অনুষ্ঠিত হয়েছে। এতে সভাপতিত্ব করেন প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত সংসদীয় স্থায়ী কমিটির সভাপতি ব্যারিস্টার আনিসুল ইসলাম মাহমুদ।

বৈঠকে দক্ষ কর্মী নিয়োগে বাংলাদেশ-জাপান সহযোগিতা স্মারক স্বাক্ষরিত হওয়ায় প্রবাসী কল্যাণ ও বৈদেশিক কর্মসংস্থান মন্ত্রী ইমরান আহমদ, কমিটির সভাপতি আনিসুল ইসলাম মাহমুদ, অন্যান্য সদস্য এবং উপস্থিত সকলে সন্তোষ প্রকাশ করেন।

বৈঠকে প্রবাসী কল্যাণ ও বৈদেশিক কর্মসংস্থান মন্ত্রী বলেন, প্রধানমন্ত্রী শেখ হাসিনার বিচক্ষণ নেতৃত্ব ও দক্ষ কূটনৈতিক প্রচেষ্টায় বাংলাদেশ-জাপান সহযোগিতা স্মারক স্বাক্ষরিত হয়েছে। এর ফলে বাংলাদেশের নির্দিষ্ট ট্রেডে দক্ষ কর্মীরা জাপানের শ্রমবাজারের ১৪টি সেক্টরে নিয়োগ পাবে এবং প্রবাসী আয় উল্লেখযোগ্য হারে বৃদ্ধি পাবে। আরো কয়েকটি নতুন দেশ বাংলাদেশের কর্মীদের জন্য উন্মুক্ত হতে যাচ্ছে উল্লেখ করে তিনি বলেন, শ্রমবাজার সুসংহত করতে দক্ষতা ও সংশ্লিষ্ট দেশের ভাষা জানা আবশ্যক।

বৈঠকে সদস্যরা দ্রুততম সময়ে প্রবাসী কর্মীদের সেবা প্রদান, মন্ত্রণালয় ও আওতাধীন দপ্তর ও সংস্থার জনবল বৃদ্ধি, বৈদেশিক কর্মসংস্থানে সচেতনতা বৃদ্ধি কার্যক্রম, বিদেশে গমনেচ্ছুদের জন্য ডাটাবেজ ইত্যাদি প্রসঙ্গে আলোচনা করেন।

বৈঠকে উপস্থিত ছিলেন প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত স্থায়ী কমিটির সদস্য অধ্যাপক আলী আশরাফ, মোয়াজ্জেম হোসেন রতন, পংকজ নাথ, ইকবাল হোসেন অপু, আয়েশা ফেরদৌস ও প্রবাসী কল্যাণ ও বৈদেশিক কর্মসংস্থান মন্ত্রণালয়ের সচিবের রুটিন দায়িত্বে থাকা অতিরিক্ত সচিব আহমেদ মনিরুছ সালেহীন, ওয়েজ আর্নার্স কল্যাণ বোর্ডের মহাপরিচালক গাজী মোহাম্মদ জুলহাস, বিএমইটি'র মহাপরিচালক মোঃ সেলিম রেজা, বোয়েসেলের ব্যাবস্থাপনা পরিচালক মরন কুমার চক্রবর্তী, মন্ত্রণালয়ের অতিরিক্ত সচিব মোঃ নাজীবুল ইসলাম, প্রবাসী কল্যাণ ব্যাংকের ব্যবস্থাপনা পরিচালক মাহতাব জাবীন প্রমুখ।

#

রাশেদ/মাহমুদ/সঞ্জীব/সেলিম/২০১৯/২০৫০ ঘণ্টা

তথ্যবিবরণী নম্বর : ৩২৪৩

**বঙ্গবন্ধুর আদর্শ ধারণ করতে হলে ব্যক্তিস্বার্থের ঊর্ধ্বে ঊঠতে হবে**

 **--- স্বাস্থ্যমন্ত্রী**

ঢাকা, ১৩ ভাদ্র (২৮ আগস্ট) :

 স্বাস্থ্য ও পরিবার কল্যাণ মন্ত্রী জাহিদ মালেক বলেছেন, বঙ্গবন্ধুর আদর্শ ধারণ করতে হলে ব্যক্তিস্বার্থের ঊর্ধ্বে থেকে সাধারণ মানুষের জন্য কাজ করতে হবে।

 আজ রাজধানীর ন্যাশনাল মেডিকেল কলেজ ও হাসপাতালের অডিটোরিয়াম হলে হাসপাতাল আয়োজিত বঙ্গবন্ধু শেখ মুজিবুর রহমানের ৪৪তম শাহাদতবার্ষিকী উপলক্ষে জাতীয় শোক দিবসের আলোচনা সভায় প্রধান অতিথির বক্তব্যে জাহিদ মালেক এ কথা বলেন।

 মন্ত্রী বলেন, জাতির পিতা তাঁর জীবনের অতি গুরুত্বপূর্ণ প্রায় ১৪ বছর জেলখানায় নির্যাতন সহ্য করেছেন আজকের এই অর্থনৈতিকভাবে উদীয়মান বাংলাদেশকে দেখবেন বলে। জাতির পিতার কন্যা জননেত্রী শেখ হাসিনা তাঁর বাবার আদর্শকে ধারণ করে ব্যক্তিস্বার্থের কথা ভুলে গিয়ে দিনরাত কাজ করে যাচ্ছেন। তিনি দেশকে উন্নত বিশ্বের সাথে তাল মিলিয়ে এগিয়ে নিয়ে যাচ্ছেন। আজ পদ্মাসেতু দৃশ্যমান হয়েছে। রাজধানীতে মেট্রোরেল হচ্ছে। সারা দেশে নিরবচ্ছিন্ন বিদ্যুৎ-সহ দেশের মানুষের মাথাপিছু আয় ও গড় আয়ু বৃদ্ধি পেয়েছে।

 সভায় সংসদ সদস্য কাজী ফিরোজ রশিদ সভাপতি হিসেবে উপস্থিত ছিলেন। বিশেষ অতিথি হিসেবে উপস্থিত ছিলেন সংসদ সদস্য জিন্নাতুল বাকিয়া ও অন্যান্য গণ্যমান্য ব্যক্তিবর্গরা।

#

মাইদুল/মাহমুদ/ইসরাত/রফিকুল/জয়নুল/২০১৯/২১০০ঘণ্টা

তথ্যবিবরণী নম্বর : ৩২৪২

ব্রডকাস্ট জার্নালিস্ট সেন্টারকে তথ্যমন্ত্রী

গণমাধ্যম ও জনগণের স্বার্থেই সম্প্রচারে ডিজিটালাইজেশন প্রয়োজন

ঢাকা, ১৩ ভাদ্র (২৮ আগস্ট) :

‘গণমাধ্যম ও জনগণের স্বার্থেই সম্প্রচারে ডিজিটালাইজেশন প্রয়োজন’ বলেছেন তথ্যমন্ত্রী ড. হাছান মাহমুদ।

আজ সচিবালয়ে তথ্য মন্ত্রণালয়ে ব্রডকাস্ট জার্নালিস্ট সেন্টার-বিজেসি’র সাথে মতবিনিময় সভায় মন্ত্রী এ কথা বলেন। তথ্যসচিব আবদুল মালেক ও অতিরিক্ত সচিব (সম্প্রচার) নূরুল করিম এ সময় উপস্থিত ছিলেন। বিজেসি’র আহ্বায়ক রেজওয়ান হক সংগঠনের পক্ষে সূচনা বক্তব্য দেন।

মন্ত্রী বলেন, ‘সম্প্রচার যদি ডিজিটালাইজড হয়, তাহলে সম্প্রচার খাতে পুরোপুরিভাবে শৃঙ্খলা প্রতিষ্ঠিত হবে। এর ফলে বাংলাদেশের গণমাধ্যমের ও গণমাধ্যমের সাথে সংশ্লিষ্টদের এবং জনগণের স্বার্থ সংরক্ষিত হবে। প্রধানমন্ত্রী শেখ হাসিনার সরকার গণমাধ্যমের সাথে কাজ করছে, ভবিষ্যতেও আমরা একসাথে কাজ করবো’।

গণমাধ্যমকর্মী আইনের খসড়া চূড়ান্ত করার প্রক্রিয়ার বিষয়ে ড. হাছান বলেন, ‘এ আইন চূড়ান্ত করতে আন্তঃমন্ত্রণালয় বৈঠক প্রয়োজন। কারণ শ্রম আইনের সাথে এর সমন্বয় আবশ্যক। সেটা সহসাই হবে, তারপর মন্ত্রিসভা হয়ে সংসদে যাবে। আমরা চেষ্টা করবো সহসাই সকল প্রক্রিয়া সমাধার জন্য’।

বাস্তবতার নিরিখে মন্ত্রী বলেন, ‘আইন তৈরি করা সহজ কাজ নয়। আর গণমাধ্যম সংশ্লিষ্ট আইন করা আরো সহজ নয়, বরং আরো কঠিন। স্পর্শকাতর এ আইনের সাথে একাধিক মন্ত্রণালয় যুক্ত বলে বিবেচনা করে দেখেশুনে তা প্রণয়নে কিছু সময় প্রয়োজন’।

সম্প্রচার কমিশন ও গণমাধ্যমকর্মী আইন প্রণীত হলে গণমাধ্যমের অনেক সমস্যা সমাধান হবে উল্লেখ করে তথ্যমন্ত্রী বলেন, ‘সরকার সম্প্রচার নীতিমালা করেছে, সম্প্রচার আইনও আমরা খুব সহসাই পার্লামেন্টে নিয়ে যেতে পারবো বলে আশা করি। সম্প্রচার আইন হলে সম্প্রচার কমিশন হবে। সম্প্রচার কমিশন ও গণমাধ্যমকর্মী আইন প্রণীত হলে গণমাধ্যমের অনেক সমস্যা সমাধান হবে’।

সরকারের নেয়া পদক্ষেপ সম্পর্কে ড. হাছান মাহ্মুদ বলেন, ‘সাংবাদিকদের বিভিন্ন সময় বেতন ভাতা না পাওয়ার অসুবিধা, টেলিভিশনগুলোর আয় কমে যাওয়া এগুলো দূর করার অন্যতম পদক্ষেপ হিসেবে দেশের স্বার্থ বিবেচনা করে আইনানুসারে বিদেশি চ্যানেলে বিজ্ঞাপন বন্ধ করা হয়েছে। এতে বাংলাদেশের যেসব বিজ্ঞাপন বিদেশে চলে যাচ্ছিল, তা ফিরে আসছে। দু’একটি কোম্পানি বিদেশি চ্যানেলের মাধ্যমে বিজ্ঞাপন সম্প্রচার করছে, তবে সে কোম্পানিগুলো সেই দেশে রেজিস্ট্রার্ড। তারপরও আমাদের দেশে যাতে বিদেশি চ্যানেলগুলোর পুরোপুরি ক্লিনফিড দেখানো হয়, সেজন্য তাদেরকে আমরা চিঠি দিয়েছি এবং ব্যাখ্যা চেয়েছি’।

তথ্যমন্ত্রী এ সময় সদস্যদের কল্যাণে ব্রডকাস্ট জার্নালিস্ট সেন্টারের বেশ কিছু পদক্ষেপের প্রশংসা করেন এবং বলেন, ‘সম্প্রচার গণমাধ্যমের একটি বড় শাখা। এখানে শত শত নয়, কয়েক হাজার গণমাধ্যমকর্মী কাজ করে। সুতরাং একটি সমিতি থাকা বাঞ্ছনীয় ছিল’।

বিজেসি’র প্রতিনিধিদের মধ্যে সদস্য সচিব শাকিল আহমেদ, রাশেদ আহমেদ, মানস ঘোষ, নূর সাফা জুলহাজ, সাইফ ইসলাম দিলাল, আলমগীর স্বপন, মাহফুজ মিশু, শাহনাজ শারমিন, মামুনুর রহমান খান, পারভেজ রেজা, বায়জিত আহমেদ প্রমুখ আলোচনায় অংশ নেন।

#

আকরাম/মাহমুদ/সঞ্জীব/সেলিম/২০১৯/২০০০ ঘণ্টা

তথ্যবিবরণী নম্বর : ৩২৪১

**বঙ্গবন্ধুর সোনার বাংলা প্রতিষ্ঠায় ছাত্রলীগকে যোগ্য হতে হবে**

 **-- কৃষিমন্ত্রী**

ঢাকা, ১৩ ভাদ্র (২৮ আগস্ট) :

কৃষিমন্ত্রী ড. মোঃ আব্দুর রাজ্জাক বলেছেন, ১৫ আগস্ট এর হত্যাকাণ্ড পৃথিবীর নিকৃষ্টতম হত্যাকাণ্ড।

মন্ত্রী আজ রাজধানীর মহানগর নাট্যমঞ্চে ছাত্রলীগ ঢাকা মহানগর দক্ষিণ শাখা আয়োজিত জাতির পিতা বঙ্গবন্ধু শেখ মুজিবুর রহমানের ৪৪তম শাহাদতবার্ষিকী ও জাতীয় শোক দিবস উপলক্ষে আলোচনা সভায় একথা বলেন।

মন্ত্রী বলেন, বঙ্গবন্ধুকে হত্যার মূল উদ্দশ্যে ছিল মুক্তিযুদ্ধের চেতনাকে ধ্বংস করে ধর্মভিত্তিক রাষ্ট্র পরিচালনা করা। তিনি বলেন, বাংলার মাটিতে আর কোনো ১৫ আগস্ট আর ২১ আগস্ট হতে দিবে না এদেশের জনতা। ইতিহাস কাউকে ক্ষমা করে না তেমনি ক্ষমা পাবে না ১৫ ও ২১ আগস্টের কুশীলবরাও। বঙ্গবন্ধুর অসাম্প্রদায়িক বাংলাদেশকে সোনার বাংলা প্রতিষ্ঠায় প্রধানমন্ত্রী শেখ হাসিনার যোগ্য সৈনিক হতে হবে। ছাত্রলীগের তারুণ্য দেশসেবায় নিয়োজিত করতে হবে। ছাত্রলীগকে হতে হবে আদর্শবান দেশপ্রেমিক, অন্যায়ের প্রতিবাদকারী।

মন্ত্রী আরো বলেন, বঙ্গবন্ধুর আর্দশের পথ ধরে দেশ পরিচালনা করছেন প্রধানমন্ত্রী, দেশকে তিনি করেছেন বিশ্বের উন্নয়নের রোল মডেল। স্বাধীনতা বিরোধীদের ব্যাপারে সজাগ থাকতে হবে। সবাইকে ঐক্যবদ্ধ ও সুসংগঠিত থাকতে হবে। শোক দিবসের আলোচনা তখনই সফল হবে যখন বঙ্গবন্ধুর আর্দশ অনুসারে তার দেখানো পথে আমরা চলবো।

অনুষ্ঠানের সভাপতিত্ব করেন মোঃ মেহেদি হাসান, সভাপতি ছাত্রলীগ ঢাকা মহানগর দক্ষিণ। প্রধান বক্তা আওয়ামী লীগ এর যুগ্মসাধারণ সম্পাদক আব্দুর রহমান। বিশেষ অতিথি হিসেবে বক্তব্য রাখেন শিক্ষা উপমন্ত্রী মহিবুল হাসান চৌধুরী, নজরুল ইসলাম বাবু এমপি, স্বেচ্ছাসেবক লীগের সভাপতি মোল্লা মোঃ আবু কাওসার, ডাকসুর জিএস গোলাম রব্বানী, ছাত্রলীগ কেন্দ্রীয় কমিটির সভাপতি রেজানুল হক চৌধুরী শোভন।

#

গিয়াস/নাইচ/সঞ্জীব/সেলিম/২০১৯/১৯৪০ ঘণ্টা

তথ্যবিবরণী নম্বর : ৩২৪০

**ভারতীয় ন্যাশনাল ডিফেন্স কলেজের প্রতিনিধিদলের পরিকল্পনা মন্ত্রণালয় পরিদর্শন**

ঢাকা, ১৩ ভাদ্র (২৮ আগস্ট) :

 ভারতীয় ন্যাশনাল ডিফেন্স কলেজের সফররত প্রতিনিধিদল স্ট্র্যাটেজিক নেইবারহুড স্টাডি ট্যুরের অংশ হিসেবে আজ পরিকল্পনা মন্ত্রণালয় পরিদর্শন করে। এ উপলক্ষে পরিকল্পনা মন্ত্রণালয়ের এনইসি সম্মেলন কক্ষে এক ব্রিফিংয়ের আয়োজন করা হয়।

 পরিকল্পনামন্ত্রী এম এ মান্নান প্রতিনিধিদলকে মন্ত্রণালয়ে স্বাগত জানান। তিনি বাংলাদেশের আর্থসামাজিক অগ্রগতির বিভিন্ন বিষয় বিশেষ করে শিক্ষা, স্বাস্থ্য, বিদ্যুৎ-জ্বালানি, কৃষি, আমদানি-রপ্তানি, ভৌত অবকাঠামো ইত্যাদি খাতে বাংলাদেশের অগ্রগতির বিষয়ে তাদেরকে অবহিত করেন।

 পরিকল্পনা সচিব মোঃ নুরুল আমিন পরিকল্পনা কমিশনের গঠন ও কার‌্যাবলী বিষয়ে এবং পরিকল্পনা কমিশনের সদস্য ড. শামসুল আলম বাংলাদেশের পঞ্চবার্ষিক পরিকল্পনা, প্রেক্ষিত পরিকল্পনা, রূপকল্প ২০২১ ও ২০৪১, ডেল্টা পরিকল্পনা ইত্যাদি বিষয়ে পাওয়ার পয়েন্ট উপস্থাপনা করেন।

 প্রতিনিধিদল বাংলাদেশের অভাবনীয় উন্নয়নের পরিকল্পনা-কৌশলের ভূয়সী প্রশংসা করেন।

 ১৫ সদস্যবিশিষ্ট প্রতিনিধিদলের নেতৃত্ব দেন মেজর জেনারেল সুরেশ চন্দ্র মহানী। এ সময় পরিকল্পনা কমিশনের অন্য সদস্যগণ উপস্থিত ছিলেন।

#

শাহেদ/মাহমুদ/রফিকুল/জয়নুল/২০১৯/২০০০ঘণ্টা

তথ্যবিবরণী নম্বর : ৩২৩৯

**বঙ্গবন্ধুর আদর্শ অনুসরণ করতে হবে**

 **--- শ্রম প্রতিমন্ত্রী**

ঢাকা, ১৩ ভাদ্র (২৮ আগস্ট) :

 শ্রম ও কর্মসংস্থান প্রতিমন্ত্রী মন্নুজান সুফিয়ান বলেছেন, উন্নত-সমৃদ্ধ সোনার বাংলা গড়তে সকলকে বঙ্গবন্ধুর আদর্শ অনুসরণ করতে হবে, বঙ্গবন্ধুর অকৃত্রিম বন্ধু হতে হবে।

 আজ মতিঝিলে বাংলাদেশ ব্যাংক চত্বরে বাংলাদেশ ব্যাংক এমপ্লয়িজ এসোসিয়েশন-সিবিএ আয়োজিত জাতীয় শোক দিবস উপলক্ষে স্বেচ্ছায় রক্তদান কর্মসূচির উদ্বোধন অনুষ্ঠানে প্রধান অতিথির বক্তৃতায় প্রতিমন্ত্রী এসব কথা বলেন।

 শ্রম প্রতিমন্ত্রী বলেন, বঙ্গবন্ধু এদেশের মানুষের জন্য জীবনে চরমতম ত্যাগ স্বীকার করেছেন। রক্তদান মহৎ কাজ উল্লেখ করে প্রতিমন্ত্রী বলেন, রক্ত দিয়ে একজন মানুষের জীবন বাঁচানো অনেক বড় ত্যাগ। তিনি দেশের জন্য সকলকে ত্যাগ স্বীকারে উদ্বুদ্ধ হবার আহ্বান জানান।

 অনুষ্ঠানে বাংলাদেশ ব্যাংক সিবিএ এর সভাপতি মোঃ কামাল মিয়ার সভাপতিত্বে বাংলাদেশ ব্যাংকের গভর্নর ফজলে কবির, ডেপুটি গভর্নর এসএম মনিরুজ্জামান, ডেপুটি গভর্নর আহমেদ জামাল, ব্যাংকিং রিফর্মস এডভাইজার এসকে সুর চৌধুরী, জাতীয় শ্রমিক লীগের সভাপতি শুক্কুর মাহমুদ-সহ অন্যান্য নেতৃবৃন্দ বক্তৃতা করেন।

 পরে প্রতিমন্ত্রী দিনব্যাপী স্বেচ্ছায় রক্তদান কর্মসূচির উদ্বোধন করেন এবং রক্তদাতা কয়েকজনের সাথে কুশল বিনিময় করেন।

#

আকতারুল/ফারহানা/সঞ্জীব/জয়নুল/২০১৯/১৯৫০ঘণ্টা

তথ্যবিবরণী নম্বর : ৩২৩৬

**যে কোনো মূল্যে ডিজিটাল নিরাপত্তা নিশ্চিত করতে হবে**

 **--- মোস্তাফা জব্বার**

ঢাকা, ১৩ ভাদ্র (২৮ আগস্ট) :

 ডাক ও টেলিযোগাযোগ মন্ত্রী মোস্তাফা জব্বার নারী ও শিশুসহ সকল ইন্টারনেট ব্যবহারকারীর জন্য ডিজিটাল নিরাপত্তা অপরিহার্য মন্তব্য করে বলেন, যে কোনো মূল্যে ডিজিটাল নিরাপত্তা নিশ্চিত করতে হবে। বাংলাদেশকে ডিজিটালাইজড করার পাশাপাশি দেশের নাগরিকদের ডিজিটাল নিরাপত্তা দেওয়ার দায়িত্বও সরকারের। মন্ত্রী ডিজিটাল নিরাপত্তা নিশ্চিত করতে ডিজিটাল নিরাপত্তা সংস্থা এবং আইন প্রয়োগকারী সংস্থা-সহ সংশ্লিষ্ট সবাইকে সমন্বিতভাবে কাজ করার নির্দেশ দেন।

 মন্ত্রী আজ ঢাকায় টেলিকম অধিদপ্তর মিলনায়তনে দেশে ডিজিটাল নিরাপত্তা ব্যবস্থাপনা গড়ে তোলার লক্ষ্যে বাস্তবায়নাধীন সাইবার থ্রেট ডিটেকশন এন্ড রেসপন্স প্রকল্পের অগ্রগতি, চ্যালেঞ্জ নিরসন এবং ভবিষ্যৎ করণীয় নির্ধারণে আয়োজিত বৈঠকে মন্ত্রী এসব কথা বলেন।

 মন্ত্রীর সভাপতিত্বে অনুষ্ঠিত বৈঠকে ডাক ও টেলিযোগাযোগ বিভাগের সচিব অশোক কুমার বিশ^াস, ডিজিটাল নিরাপত্তা এজেন্সির মহাপরিচালক মোঃ রাশেদুল ইসলাম, বিটিসিএল মহাপরিচালক ইকবাল মাহমুদ, টেলিকম অধিদপ্তরের মহাপরিচালক মোঃ মহসিনুল আলম, টেলিটক এমডি মোঃ সাহাব উদ্দিন, আইসিটি বিভাগের সাইবার নিরাপত্তা বিষয়ক পরিচালক তারেক এম বরকত উল্লাহ এবং সংশ্লিষ্ট প্রকল্পের পরিচালক মোঃ রফিকুল মতিন-সহ ডিজিএফআই, এনএসআই, র‌্যাব, বিটিআরসি, বাংলাদেশ ব্যাংক, এনটিএমসি, এসবি এবং বিভিন্ন সংস্থার প্রতিনিধিগণ ডিজিটাল নিরাপত্তা নিশ্চিতকল্পে করণীয় বিষয়ে তাদের মতামত ব্যক্ত করেন।

 মোস্তাফা জব্বার ডিজিটাল প্রযুক্তি দিয়েই প্রযুক্তি অপরাধ মোকাবিলা করা হবে উল্লেখ করে বলেন, দেশের প্রায় প্রতিটি ইউনিয়নে ইন্টারনেটের ব্রডব্যান্ড সংযোগ পৌঁছে যাওয়ায় ডিজিটাল নিরাপত্তা নিশ্চিত করতে সংশ্লিষ্টদেরকে উপজেলা পর্যন্ত কার্যক্রম পরিচালনার জন্য ডিজিটাল নিরাপত্তা ইউনিট স্থাপন করতে হবে। এই বিষয়ে শিগগিরই প্রয়োজনীয় উদ্যোগ গ্রহণ করা হবে বলে তিনি জানান।

 বৈঠকে আগামী মাসে ঢাকায় ফেসবুক কর্তৃপক্ষের সম্ভাব্য বৈঠকের আলোচ্য বিষয় নিয়ে এজেন্ডা তৈরির লক্ষ্যে সংশ্লিষ্ট সকল সংস্থার সমন্বয়ে একটি কমিটি গঠনের সিদ্ধান্ত হয়। এছাড়াও বাস্তবায়নাধীন সাইবার থ্রেট ডিটেকশন এন্ড রেসপন্স প্রকল্পের উদ্দেশ্য, প্রকল্পের কার্যক্রম, প্রকল্পের অর্জনসমূহ, বর্তমান অবস্থা এবং চ্যালেঞ্জসমূহ নিয়ে বিস্তারিত আলোচনা হয়।

#

শেফায়েত/মাহমুদ/সঞ্জীব/জয়নুল/২০১৯/১৮৫০ঘণ্টা

তথ্যবিবরণী নম্বর : ৩২৩৫

**বঙ্গবন্ধুকে জানতে হলে বই পড়তে হবে**

 **--- পরিবেশ মন্ত্রী**

ঢাকা, ১৩ ভাদ্র (২৮ আগস্ট) :

 পরিবেশ, বন ও জলবায়ু পরিবর্তন বিষয়ক মন্ত্রী মোঃ শাহাব উদ্দিন বলেছেন, বঙ্গবন্ধুর সমগ্র জীবনের ইতিহাস আর বাংলাদেশের স্বাধীনতার ইতিহাস একে অপরের পরিপূরক। কাজেই বঙ্গবন্ধুকে জানতে হলে, বাংলাদেশের স্বাধীনতার সঠিক ইতিহাস জানতে হলে বঙ্গবন্ধুর ওপর রচিত বই পড়তে হবে।

 আজ ঢাকা বিশ^বিদ্যালয়ের টিএসসি মিলনায়তনে ডাকসু আয়োজিত ‘বঙ্গবন্ধু বইমেলা’র উদ্বোধন অনুষ্ঠানে প্রধান অতিথির বক্তব্য প্রদানকালে মন্ত্রী এসব কথা বলেন।

 মন্ত্রী বলেন, বই মানুষকে আলোর পথে নিয়ে যায়, সঠিক পথে চলতে শেখায়। দেশের ইতিহাস, ঐতিহ্য এবং বিশ^কে জানার জন্য শিক্ষার্থীদেরকে বেশি করে বই পড়ার আহ্বান জানান তিনি। তিনি বলেন, বঙ্গবন্ধুর নিজের লেখা ‘অসমাপ্ত আত্মজীবনী’ না পড়লে বঙ্গবন্ধু সম্পর্কে সম্পূর্ণ ধারণা পাওয়া যাবে না। দীর্ঘ ২১ বছর বঙ্গবন্ধুকে জানতে দেওয়া হয়নি, স্কুল কলেজের পাঠ্যপুস্তকে স্বাধীনতার ভুল ইতিহাস অন্তর্ভুক্ত করে শিক্ষার্থীদেরকে বিভ্রান্ত করা হয়েছে। কিন্তু ইতিহাস তার আপন গতিতে উদ্ভাসিত হয়েছে।

 অনুষ্ঠানে সভাপতিত্ব করেন ঢাকা বিশ^বিদ্যালয়ের উপাচার্য ড. মোঃ আখতারুজ্জামান। অন্যান্যের মধ্যে উপস্থিত ছিলেন ডাকসু’র সাধারণ সম্পাদক গোলাম রব্বানী, সহ-সাধারণ সম্পাদক সাদ্দাম হোসেন ও সাহিত্য সম্পাদক মাজহারুল কবীর শয়ন।

 অনুষ্ঠান শেষে মন্ত্রী ডাকসু ভবন পরিদর্শন করেন এবং ভবনটির সামনে একটি কাঁঠাল গাছের চারা রোপণ করেন।

#

পাশা/মাহমুদ/ইসরাত/সঞ্জীব/জয়নুল/২০১৯/১৮৪০ঘণ্টা

তথ্যবিবরণী নম্বর : ৩২৩৪

**ডিসেম্বরে মারকোসার দেশগুলোর সাথে বাংলাদেশের বাণিজ্য চুক্তি সই**

 **- বাণিজ্যমন্ত্রী**

ঢাকা, ১৩ ভাদ্র (২৮ আগস্ট) :

 বাণিজ্যমন্ত্রী টিপু মুন্‌শি বলেছেন, ডিসেম্বর মাসে ব্রাজিল-আর্জেন্টিনাসহ মারকোসাভুক্ত দেশসমূহের সাথে মুক্ত বাণিজ্য চুক্তি (এফটিএ) স্বাক্ষরের সিদ্ধান্ত গ্রহণ করা হয়েছে। এই বাণিজ্যজোট ভুক্ত ব্রাজিল, আর্জেনটিনা, প্যারাগুয়ে ও উরুগুয়ের সাথে এফটিএ স্বাক্ষরের জন্য প্রস্তাব দিয়েছে বাংলাদেশ। দেশগুলো নীতিগতভাবে বাংলাদেশের সাথে এফটিএ করতে সম্মত।

 দক্ষিণ আমেরিকার বাণিজ্যিক জোট মারকোসাভুক্ত দেশসমূহের শীর্ষ সম্মেলন অনুষ্ঠিত হবে আগামী ডিসেম্বরে। এ সম্মেলনে বাংলাদেশের এফটিএ স্বাক্ষরের প্রস্তাব উত্থাপন করা হবে। সদস্যভুক্ত দেশগুলো একমত হলে এফটিএ স্বাক্ষর করা সম্ভব হবে।

 বাণিজ্যমন্ত্রী আজ সচিবালয়ে বাণিজ্য ও বিনিয়োগ বৃদ্ধির উদ্দেশ্যে মার্কোসাভুক্ত দেশসমূহ বিশেষ করে ব্রাজিল, আর্জেন্টিনা, উরুগুয়ে ও প্যারাগুয়ে সফর শেষে আয়োজিত সংবাদ সম্মেলনে বক্তব্য প্রদানের সময় এসব কথা বলেন।

 বাণিজ্যমন্ত্রী বলেন, মারকোসাভুক্ত দেশসমূহের ৩০ কোটি ক্রেতা রয়েছে এবং চার ট্রিলিয়ন মার্কিন ডলার জিডিপির এ অঞ্চলে বাংলাদেশি পণ্য রপ্তানির বিশাল সম্ভাবনা রয়েছে। কিন্তু সেখানে রপ্তানির পরিমান খুবই সামান্য। তিনি বলেন, এ অঞ্চলে বাংলাদেশের প্রধান রপ্তানি পণ্য তৈরি পোশাকের প্রচুর চাহিদা রয়েছে। তবে উচ্চ শুল্কহারের কারনে প্রত্যাশিত রপ্তানি করা সম্ভব হচ্ছে না। তারাও বাংলাদেশে গরুর মাংস রপ্তানির প্রস্তাব দিয়েছে এবং তুলা রপ্তানির জন্য ওয়্যার হাউজ নির্মাণ করতে চায়।

 বাণিজ্যমন্ত্রী বলেন, মুক্ত বাণিজ্য চুক্তির (এফটিএ) মাধ্যমে এ শুল্ক হার হ্রাস করলে এ অঞ্চলে বাংলাদেশের তৈরি পোশাকসহ টেক্সটাইল, ঔষধ, তামাক, চামড়া ও চামড়াজাত পণ্য, টেবিল ওয়্যার প্রভৃতি পণ্য রপ্তানি বৃদ্ধি পাবে। এ সম্ভাবনাকে কাজে লাগানোর জন্য আমরা উদ্যোগ গ্রহন করেছি। এ সফরে চারটি দেশের সংশ্লিষ্ট মন্ত্রীবর্গ ও ব্যবসায়ী নেতৃবৃন্দের সাথে বাণিজ্য সম্প্রসারণ বিষয়ে ১৭টি সভা করা হয়েছে। বিজিএমইএ-এর পক্ষ থেকে বাংলাদেশের তৈরি পোশাকের প্রকৃত চিত্র তুলে ধরা হয়েছে। ফলে বাংলাদেশের তৈরি পোশাকের ওপর তাদের আগ্রহ বেড়েছে। বিজিএমইএ ও ব্রাজিলের সর্ববৃহৎ ব্যবসা সংগঠন সাও পাওলো চেম্বার অব কমার্সের মধ্যে একটি সহযোগিতা স্মারক স্বাক্ষরিত হয়েছে। বিজিএমই-এর উদ্যোগে বাণিজ্য মন্ত্রণালয়ের সহযোগিতায় আগামী নভেম্বর মাসে ব্রাজিলে একটি এক দেশীয় আরএমজি এক্সিবিশন এন্ড ফ্যাশন শো- এর আয়োজন করা হবে।

 টিপু মুন্‌শি বলেন, বাংলাদেশের পাট ও পাটজাত পণ্য আমদানির ওপর ব্রাজিল ১৯৯২ সালে এন্টি ডাম্পিং ডিউটি আরোপ করে। বাংলাদেশের অনুরোধে তা প্রত্যাহার করার আশ্বাস দেয়া হয়েছে। ব্রাজিলের বাণিজ্যিক রাজধানী সাও পাওলোতে একটি কনসাল জেনারেল অফিস স্থাপনের উদ্যোগ গ্রহণ করা হয়েছে।

 বাণিজ্য মন্ত্রণালয়ের সিনিয়র সচিব মো. মফিজুল ইসলাম, ট্যারিফ কমিশনের চেয়ারম্যান জ্যোতিরময় দত্ত, বিজিএমই-এর প্রেসিডেন্ট ড. লুবানা হকসহ মন্ত্রণালয়ের সংশ্লিষ্ট সিনিয়র কর্মকর্তাবৃন্দ সম্মেলনে উপস্থিত ছিলেন।

#

লতিফ/অনসূয়া/রবি//আসমা/২০১৯/১৭০০ ঘণ্টা

তথ্যবিবরণী নম্বর : ৩২৩৩

বেসামরিক বিমান পরিবহন ও পর্যটন মন্ত্রণালয় সম্পর্কিত সংসদীয় স্থায়ী কমিটির বৈঠক

**রাজধানীর পর্যটন কেন্দ্রগুলো নিয়ে কর্মপরিকল্পনা গ্রহণের সুপারিশ**

ঢাকা, ১৩ ভাদ্র (২৮ আগস্ট) :

 জাতীয় সংসদের বেসামরিক বিমান পরিবহন ও পর্যটন মন্ত্রণালয় সম্পর্কিত সংসদীয় স্থায়ী কমিটির ৬ষ্ঠ বৈঠক আজ কমিটি সভাপতি র আ ম উবায়দুল মোকতাদির চৌধুরীর সভাপতিত্বে সংসদ ভবনে অনুষ্ঠিত হয়। কমিটির সদস্য বেসামরিক বিমান পরিবহন ও পর্যটন প্রতিমন্ত্রী মোঃ মাহবুব আলী, ইঞ্জিনিয়ার মোশাররফ হোসেন, কাজী ফিরোজ রশীদ, তানভীর ইমাম, আশেক উল্লাহ রফিক এবং সৈয়দা রুবিনা আক্তার বৈঠকে অংশগ্রহণ করেন।

 ঢাকা শহরের সমস্ত পর্যটন কেন্দ্রগুলোকে অন্তর্ভুক্ত করে বাংলাদেশ পর্যটন কর্পোরেশন কর্তৃক একটি বিস্তৃত কর্মপরিকল্পনা গ্রহণের জন্য সভায় সুপারিশ করা হয়। পাশাপাশি দেশে পর্যটনকে আরো শক্তিশালী ও আকর্ষণীয় করতে প্রত্নতত্ত্ব বিভাগের কাছ থেকে প্রয়োজনীয় পরামর্শ গ্রহণের সুপারিশ করা হয়েছে।

 এছাড়াও বৈঠকে উল্লেখ করা হয়, পায়রা গভীর সমুদ্রবন্দর এলাকায় এক্সক্লুসিভ ইকোট্যুরিজম জোন করার জন্য বাংলাদেশ পর্যটন কর্পোরেশনের অনুকূলে জমিবন্দোবস্ত দেয়ার বিষয়টি প্রক্রিয়াধীন রয়েছে। সুন্দরবন সংলগ্ন অঞ্চলে পর্যটন জোন স্থাপনের জন্য বুয়েট কর্তৃক পর্যটন সম্ভাব্যতা যাচাই করা হচ্ছে বলে সভায় জানানো হয়।

 বেসামরিক বিমান পরিবহন ও পর্যটন মন্ত্রণালয়ের সচিব, পর্যটন কর্পোরেশনের চেয়ারম্যানসহ মন্ত্রণালয় ও জাতীয় সংসদ সচিবালয়ের সংশ্লিষ্ট কর্মকর্তাবৃন্দ বৈঠকে উপস্থিত ছিলেন।

#

সাব্বির/অনসূয়া/পরীক্ষিৎ/রবি/রেজ্জাকুল/আসমা/২০১৯/১৬৫৪ ঘণ্টা

তথ্যবিবরণী নম্বর : ৩২৩২

**নদী ও সমুদ্র বন্দরসমূহে কোন সংকেত দেখাতে হবে না**

ঢাকা, ১৩ ভাদ্র (২৮ আগস্ট) :

 দেশের অভ্যন্তরীণ নদীবন্দরের জন্য কোনো সতর্কবাণী নেই এবং কোনো সংকেত দেখাতে হবে না। সমুদ্র বন্দরসমূহের জন্যেও কোনো সতর্কবার্তা নেই।

 আবহাওয়ার পূর্বাভাস অনুযায়ী দুর্যোগ ব্যবস্থাপনা ও ত্রাণ মন্ত্রণালয়ের ন্যাশনাল ডিজাস্টার রেসপন্স কো-অর্ডিনেশন সেন্টারের দুপুর ২.৩০ টার প্রতিবেদন অনুযায়ী সন্ধ্যা ৬ টা পর্যন্ত এই পূর্বাভাস জানানো হয়েছে।

 প্রতিবেদন অনুযায়ী আজ সকাল ৯ টা থেকে ২৪ ঘণ্টার পূর্বাভাসে বলা হয়েছে রংপুর, খুলনা, বরিশাল, চট্টগ্রাম ও সিলেট বিভাগের কিছু কিছু জায়গায় এবং রাজশাহী, ঢাকা ও ময়মনসিংহ বিভাগের দু’এক জায়গায় অস্থায়ী দমকা হাওয়াসহ হালকা থেকে মাঝারি ধরণের বৃষ্টি অথবা বজ্রসহ বৃষ্টি হতে পারে। সেই সাথে দেশের কোথাও কোথাও মাঝারি ধরনের ভারী বর্ষণ হতে পারে।

 সব নদ-নদীর পানি বিপদসীমার নীচে রয়েছে।

#

কাদের/অনসূয়া/পরীক্ষিৎ/শামীম/২০১৯/১৬২৬ ঘণ্টা

তথ্যবিবরণী নম্বরঃ ৩২৩১

**সমাজকল্যাণ মন্ত্রণালয় সম্পর্কিত সংসদীয় স্থায়ী কমিটির বৈঠক**

**চাকুরী পরীক্ষায় দৃষ্টি প্রতিবন্ধীদের জন্য বিশেষ প্রশ্নপত্রের সুপারিশ**

ঢাকা, ১৩ ভাদ্র (২৮ আগস্ট):

উচ্চ শিক্ষিত দৃষ্টি প্রতিবন্ধীদের চাকুরী প্রদানের মাধ্যমে জীবনের মূল স্রোতধারায়  সম্পৃক্ত করতে বিসিএস (বিশেষ) নিয়োগ পরীক্ষায় বিশেষ প্রশ্নপত্র প্রণয়নের সুপারিশ করেছে সমাজকল্যাণ মন্ত্রণালয় সম্পর্কিত সংসদীয় স্থায়ী কমিটি। প্রশ্নপত্রে বীজগনিত, জ্যামিতি, গ্রাফিক্স চিত্র, সূত্র ও জটিল গাণিতিক হিসাব পরিহার করে তাদের উপযোগী পৃথক প্রশ্নপত্র করে প্রাক-বাছাই পরীক্ষা এবং অন্যান্য নিয়োগ পরীক্ষার ক্ষেত্রে গণিতের পরিবর্তে বর্ণনামূলক  প্রশ্নপত্রে পরীক্ষা  গ্রহণের  ব্যবস্থা রাখারও সুপারিশ করে কমিটি।

আজ জাতীয় সংসদ ভবনে অনুষ্ঠিত কমিটির চতুর্থ বৈঠকে এই সুপারিশ করা হয়। কমিটির সভাপতি রাশেদ খান মেনন বৈঠকে সভাপতিত্ব করেন।

বৈঠকে কমিটির সদস্য ও সমাজকল্যাণ মন্ত্রী নুরুজ্জামান আহমেদ ও প্রতিমন্ত্রী শরীফ আহমেদ, বেগম সাগুফতা ইয়াসমিন, বেগম নাসরিন জাহান রতনা, আ ক ম সরওয়ার জাহান, কাজী কানিজ সুলতানা এবং বেগম আরমা দত্ত অংশগ্রহণ করেন।

বৈঠকে সমাজসেবা অধিদপ্তরের অধীন উপজেলা পর্যায়ে দ্বিতীয় শ্রেনির ২৭৯ টি উপজেলা সহকারী সমাজসেবা অফিসার পদ সৃজন এবং তাদেরকে দ্রুত নিয়োগ প্রদানের মাধ্যমে জনগণের মাঝে সেবা নিশ্চিত করতে মন্ত্রণালয়কে ব্যবস্থা  গ্রহণের সুপারিশ করা হয়।

জাতীয় প্রতিবন্ধী ফাউন্ডেশন ও নিউরো ডেভেলপমেন্টাল প্রতিবন্ধী সুরক্ষা ট্রাস্ট কার্যক্রমের অগ্রগতি নিয়ে আলোচনা অনুষ্ঠিত হয়। প্রতিবন্ধী বিদ্যালয় প্রতিষ্ঠার মাধ্যমে প্রতিবন্ধীদের নিয়ে কেউ যেন ব্যবসা করার সুযোগ না পায় তা নিশ্চিত করতে প্রতিবন্ধিতা সম্পর্কিত বিশেষ শিক্ষা নীতিমালা-২০০৯ এর যথাযথ প্রয়োগের মাধ্যমে স্বচ্ছতা ও জবাবদিহিতা নিশ্চিত করতে মন্ত্রণালয়কে ব্যবস্থা গ্রহণের সুপারিশ করা হয় বৈঠকে।

সমাজকল্যাণ মন্ত্রণালয়ের সিনিয়র সচিব জুয়েনা আজিজসহ মন্ত্রণালয়, অধিদপ্তর এবং  জাতীয় সংসদ সচিবালয়ের  সংশ্লিষ্ট কর্মকর্তাবৃন্দ সভায় উপস্থিত ছিলেন।

#

নূরুল/অনসূয়া/পরীক্ষিৎ/রবি/শামীম/২০১৯/১৬২৫ ঘণ্টা

তথ্যবিবরণী নম্বর : ৩২৩০

**দেশের ডেঙ্গু পরিস্থিতি**

ঢাকা, ১৩ ভাদ্র (২৮ আগস্ট) :

 স্বাস্থ্য অধিদপ্তরের হেলথ ইমার্জেন্সি অপারেশন সেন্টার ও কন্ট্রোল রুমের সর্বশেষ তথ্য অনুযায়ী গত জানুয়ারি থেকে আজ পর্যন্ত হাসপাতালগুলোতে সর্বমোট ডেঙ্গু আক্রান্ত ভর্তি রোগীর সংখ্যা ৬৭ হাজার

২২১ জন। তার মধ্যে চিকিৎসা শেষে ছাড়পত্র নিয়ে চলে গেছেন ৬১ হাজার ৮২২ জন। এ যাবত ৫২ জনের মৃত্যু ডেঙ্গুজনিত বলে নিশ্চিত করা হয়েছে ।

 বর্তমানে সারা দেশের হাসপাতালগুলোতে ভর্তিকৃত ডেঙ্গুরোগী আছেন ৫ হাজার ২২২ জন, যার মধ্যে ঢাকার ৪১টি সরকারি ও বেসরকারি হাসপাতালে ভর্তি আছেন ২ হাজার ৮৮২ জন।

 গত ২৪ ঘণ্টায় সারা দেশে নতুন ১ হাজার ১৫৭ জন ডেঙ্গুরোগী হাসপাতালে ভর্তি হয়েছেন, যার মধ্যে ঢাকা শহরে ৫৫১ জন।

#

স্বাস্থ্য অধিদপ্তর/অনসূয়া/জসীম/শামীম/২০১৯/১৬০৪ ঘণ্টা

তথ্যবিবরণী নম্বরঃ ৩২২৯

**পার্বত্য অঞ্চলে ৯ হাজার কোটি টাকার কাজ চলছে**

 **-বীর বাহাদুর উশৈসিং**

ঢাকা, ১৩ ভাদ্র (২৮ আগস্ট):

 পার্বত্য চট্টগ্রাম বিষয়ক মন্ত্রী বীর বাহাদুর উশৈসিং বলেছেন, পার্বত্য চট্টগ্রামবাসীর জীবনমান উন্নয়নে সরকার প্রতিটি ক্ষেত্রে ব্যাপক উন্নয়ন কর্মসূচি বাস্তবায়ন করছে। টেকসই উন্নয়ন লক্ষ্যমাত্রা অর্জন এবং নির্বাচনী ইশতেহার বাস্তবায়নের লক্ষ্যে একটি উন্নত-সমৃদ্ধ পার্বত্য চট্টগ্রাম গঠনে এ অঞ্চলে ৯ হাজার কোটি টাকার উন্নয়নমূলক কাজ চলমান রয়েছে। শুধুমাত্র পার্বত্য চট্টগ্রাম বিষয়ক মন্ত্রণালয় গত অর্থবছরে ১ হাজার ১৮ কোটি টাকার ২ হাজার ২১৯ টি প্রকল্প বাস্তবায়ন করেছে।

 আজ সচিবালয়ে পার্বত্য চট্টগ্রাম বিষয়ক মন্ত্রণালয়ের মাসিক উন্নয়ন সমন্বয় সভায় মন্ত্রী এসব কথা বলেন।

 সভায় মন্ত্রী পার্বত্য চট্টগ্রামে চলমান প্রকল্পসমূহের কাজ নিষ্ঠার সাথে শেষ করার ওপর গুরুত্বারোপ করে বলেন, পার্বত্য চট্টগ্রাম অঞ্চলে ধান চাষে আধুনিক প্রযুক্তি ব্যবহারে প্রয়োজনীয় যন্ত্রপাতি সরবরাহ করা হবে। পুরাতন রাস্তা সংস্কারের প্রয়োজনীয় ব্যবস্থা গ্রহণ করা হচ্ছে। তিনি আরো বলেন, প্রাথমিক, মাধ্যমিক ও উচ্চ শিক্ষা পর্যায়ে মান-সম্মত শিক্ষা নিশ্চিতকরণে শিক্ষক ও অভিভাবকের অধিকতর দায়িত্বশীল হতে হবে।

 সভায় মন্ত্রণালয়ের সচিব মো: মেসবাহুল ইসলাম, বান্দরবান পার্বত্য জেলা পরিষদের চেয়ারম্যান ক্য শৈ হ্লা, খাগড়াছড়ি পার্বত্য জেলা পরিষদের চেয়ারম্যান কংজরী চৌধুরী, রাঙ্গামাটি জেলা পরিষদের সদস্য
অং সুই প্রু চৌধুরী, পার্বত্য চট্টগ্রাম উন্নয়ন বোর্ডের ভাইস চেয়ারম্যান মো: শাহিনুল ইসলামসহ তিন পার্বত্য জেলা পরিষদের মূখ্য নির্বাহী কর্মকর্তা, দেশি বিদেশি বিভিন্ন সহযোগী সংস্থার প্রতিনিধি ও প্রকল্প পরিচালকবৃন্দ উপস্থিত ছিলেন।

#

জুলফিকার/অনসূয়া/পরীক্ষিৎ/শামীম/২০১৯/১৫৫১ ঘণ্টা

তথ্যবিবরণী নম্বরঃ ৩২২৮

**ব্রুনাইয়ে বাংলাদেশ হাইকমিশনে সংঘটিত অনাকাঙ্খিত ঘটনার তদন্ত করা হবে**

ঢাকা, ১৩ ভাদ্র (২৮ আগস্ট):

 ২১ আগস্ট ব্রুনাইয়ে বাংলাদেশ হাইকমিশনে সংঘটিত অনাকাঙ্খিত ঘটনার অভিযোগের বিষয়টি প্রবাসী কল্যাণ ও বৈদেশিক কর্মসংস্থান মন্ত্রণালয়ের নজরে এসেছে।

 দায়িত্বশীল ও মর্যাদাপূর্ণ শ্রম অভিবাসন নিশ্চিত করতে মন্ত্রণালয় এ অনাকাঙ্খিত ঘটনাটির বিষয়ে সুষ্ঠু তদন্তপূর্বক প্রয়োজনীয় ব্যবস্থা গ্রহণ করার সিদ্ধান্ত নিয়েছে।

#

রাশেদ/অনসূয়া/রবি/শামীম/২০১৯/১৪৪০ ঘণ্টা

 Z\_¨weeiYx b¤^i : 3227

**K…wl gš¿Yvjq m¤úwK©Z msm`xq ¯’vqx KwgwUi ˆeVK**

**cywómg„× dmj I d‡ji DbœZ RvZ D™¢ve‡b M‡elYvi ZvwM`**

XvKv, 13 fv`ª (28 AvM÷) :

 K…wl gš¿Yvjq m¤úwK©Z msm`xq ¯’vqx KwgwUi 5g ˆeVK KwgwUi mfvcwZ gwZqv †PŠayixi mfvcwZ‡Z¡ AvR msm` fe‡b AbywôZ nq|

 KwgwU m`m¨ K…wl gš¿x †gvt Avãyi iv¾vK, gynvt BgvR DwÏb cÖvs, Av‡bvqviæj Av‡e`xb Lvb Ges †nvm‡b Aviv ‰eV‡K AskMÖnY K‡ib| weMZ ˆeV‡K M„nxZ wm×všÍ mg~‡ni ev¯Íevqb AMÖMwZ m¤ú‡K© mfvq we¯ÍvwiZ Av‡jvPbv Kiv nq|

 ‰eV‡K wjPz, iv¤^yUvb I wjPz RvZxq †`kxq Avukd‡ji msKivq‡Yi gva¨‡g †QvU exRm¤úbœ DbœZ RvZ D™¢ve‡bi j‡ÿ¨ gš¿Yvjq‡K cÖ‡qvRbxq D‡`¨vM MÖn‡Yi mycvwik Kiv nq|

 KvRyev`v‡gi ¸YMZ gvbm¤úbœ evwYwR¨K Drcv`b wbwðZKiY Ges AvšÍR©vwZKgv‡bi cÖwµqvRvZKiY I evRviRvZKiY c×wZ Abymi‡Yi Rb¨ gš¿Yvjq‡K D‡`¨vM MÖn‡Yi mycvwik K‡i KwgwU|

 cywó¸Y mg„× dmj I d‡ji †hme f¨vivBwU¸‡jv mn‡R I Kg mg‡q Drcv`b Kiv hvq me f¨vivBwU¸‡jvi bZzb DbœZ RvZ D™¢ve‡bi j‡ÿ¨ M‡elYv Pvjv‡bvi Rb¨ mswkøó cÖwZôvb¸‡jvi cÖwZ ˆeVK †\_‡K AvnŸvb Rvbv‡bv nq|

 K…wl gš¿Yvj‡qi mwPe, wewfbœ `ßi I ms¯’vi cÖavbMYmn gš¿Yvjq Ges RvZxq msm` mwPevj‡qi mswkøó Kg©KZ©ve„›` ‰eV‡K Dcw¯’Z wQ‡jb|

#

bxjydvi/Abm~qv/cixwÿr/kvgxg/2019/1505 NÈv

তথ্যবিবরণী নম্বর : ৩২২৬

**বেসরকারি শিক্ষা প্রতিষ্ঠানের সরকারি অংশের ৮ টি চেক হস্তান্তর**

ঢাকা, ১৩ ভাদ্র (২৮ আগস্ট) :

 মাধ্যমিক ও উচ্চশিক্ষা অধিদপ্তরের অধীন বেসরকারি স্কুল ও কলেজের শিক্ষক এবং কর্মচারীদের আগস্ট মাসের বেতন-ভাতার সরকারি অংশের ৮ টি চেক অনুদান বণ্টনকারী অগ্রণী ও রূপালী ব্যাংক লিমিটেডের প্রধান কার্যালয়ে এবং জনতা ও সোনালী ব্যাংক লিমিটেডের স্থানীয় কার্যালয়ে হস্তান্তর করা হয়েছে।

 আগামী ৫ সেপ্টেম্বর পর্যন্ত ব্যাংকগুলোর সংশ্লিষ্ট শাখা থেকে আগস্ট মাসের বেতন-ভাতাদি’র সরকারি অংশ উত্তোলন করা যাবে।

#

রুহুল/অনসূয়া/পরীক্ষিৎ/সুবর্ণা/শামীম/২০১৯/১৪২৪ ঘণ্টা

Handout No: 3225

Preparatory Meeting Held

**Dhaka to host Radio Asia Conference and**

**Radio Song Festival in October**

Dhaka, 28 August :

 Dhaka will host the 'Asia-Pacific Broadcasting Union (ABU) Radio Asia Conference and Radio Song Festival-2019' from October 29 to 31. ABU will arrange the festival in association with Bangladesh Betar and Bangladesh Television.

 A meeting of the committee to oversee the overall management of the upcoming festival was held yesterday at the conference room of Ministry of Information with committee Chairperson and State Minister for Information Dr. Murad Hasan in the chair.

 The steps so far taken to make the festival a success were discussed in detail at the meeting. The State Minister while reviewing the overall preparation, called upon the members of the sub-committees formed to arrange the event to discharge their duties properly.

 Information Secretary Abdul Malek, Director General of Bangladesh Television S M Harun-ur-Rashid and Principal Information Officer Surath Kumar Sarker and representatives of different ministries were present at the meeting.

 A total of 272 broadcasting organizations of 76 countries are now enlisted as the members of ABU formed in 1964. ABU is working to promote the interest of the broadcasting media of the Asia Pacific region as well as of globe through the regional and international cooperation.

#

Fahima/Anasuya/Parikshit/Asma/2019/1300 hours